

המכללה לביטחון לאומי

מחזור מ"ה, 2017-2018

תיק קורס

מדיניות חוץ, דיפלומטיה ויחסים בינלאומיים

מנחה אקדמי: ד"ר ערן לרמן

מדריך אחראי: מר חיים וקסמן

**הציר המדיני**

מטרת הציר המדיני היא פיתוח חשיבה מדינית בראייה רחבה והנחלת מודעות לתפקידם של כלים מדיניים במערכה המשולבת על ביטחון ישראל. הציר מתפרס לאורך שנת הלימודים ומרכיביו העיקריים הם הקורס "מדיניות חוץ, דיפלומטיה ויחסים בינלאומיים", הסימולציה המדינית-ביטחונית (בשיתוף ציר אסטרטגיה), סיור נאט"ו והאיחוד האירופי, סיור "מזרח" וסיור ארה"ב. בנוסף, תכנית הלימודים כוללת תכנים התומכים בציר המדיני כגון קורס מזה"ת (בשיתוף ציר הגנה לאומית), סדנת מו"מ והרצאות בכירים ישראלים וזרים.

בעוד שהקורס הבסיסי בדיפלומטיה ומדיניות חוץ יעסוק בעיקר בהכרת המערכת המדינית הישראלית ונקודת מבטה, הרי שסיורי חו"ל יאפשרו העמקה בתפיסה האסטרטגית של המעצמות ושחקנים מרכזיים אחרים בזירה הבינ"ל ובהבנת ה"אחרות" האסטרטגית שלהם, דבר שיאפשר גם הסתכלות מחודשת על עצמנו והמערכת הישראלית.

**מטרות הקורס**

1. הקניית מושגי יסוד באשר לדפוסי יסוד ורבדים היסטוריים במבנה המערכת הבינלאומית, בהתפתחות היחסים הבין-מדינתיים ובהתהוותה של הפרקטיקה הדיפלומטית של ימינו.
2. הכרת מקורותיה ומאפייניה של מדיניות החוץ הישראלית (ועוד קודם לכן - פעילותה המדינית של התנועה הציונית) וזיהוי האתגרים העיקריים העומדים בפניה.
3. העמקת ההבנה באשר למנגנוני עיצוב המדיניות בישראל בנושאים מדיניים מרכזיים העומדים על הפרק וזיקת הגומלין בין המוקדים השלטוניים הרלבנטיים, הן בקבלת ההחלטות והן ביישומן.
4. הכרת הפרקטיקה הדיפלומטית המודרנית ואתגרי משרד החוץ.
5. עיון בסוגיות מדיניות קונקרטיות כגון יחסי הגומלין בין דיפלומטיה ללחימה ושאלת מנגנוני הסיום בעתות משבר.

**הערות כלליות**

1. קורס חובה לתואר שני,המזכה בקרדיטציה אקדמית (4 שש"ס);
2. הקורס יבוסס על הרצאותיו של ד"ר ערן לרמן ומרצים אורחים. הרצאות רלבנטיות נוספות יינתנו במסגרת הסיורים בחו"ל ובמפגשי ההכנה לקראתם, בביקור במשרד החוץ ובהכנות לסימולציה המדינית-ביטחונית.

**דרישות הקורס**

א. נוכחות והשתתפות פעילה בשיעורים;

ב. הגשת עבודת גמר (העומדת באמות מידה של כתיבה אקדמית), במתכונת של 'נייר הכנה למקבל החלטות בכיר' בסוגיה מדינית נבחרת.

**קורס וסיור בטל"מ בארה"ב**

יחסי ישראל ארה"ב מהווים אבן יסוד בתפיסת הביטחון הלאומי של מדינת ישראל. על מנת להכיר את בעלת בריתה המשמעות ביותר של מדינת ישראל, נקיים קורס שיכלול מפגשי הכנה וביקור בארצות הברית. בקורס נלמד להכיר את מבנה מנגנון המדינה האמריקאי, האתגרים המרכזיים בתחומי הביטחון הלאומי המונחים לפתחם של מקבלי ההחלטות. בנוסף נעסוק ביחסי ישראל-ארצות הברית, בקהילה היהודית החשובה על זרמיה וארגוניה השונים, כן בנושאי חברה, כלכלה, מורשת והיסטוריה אמריקאית. כמו כן נלמד על מוסדות וארגונים בינ"ל שמקום מושבם בארצות הברית.

**דרישות הקורס**

1. השתתפות פעילה בהרצאות המקדימות לנסיעה ובסיור
2. קריאת החומרים העיוניים
3. כתיבת נייר קבוצתי מסכם לסיור.

**מרצה ומנחה אקדמי**: פרופ' אבי בן-צבי

**קורס לתואר שני המזכה בקרדטציה אקדמית** (3 שש"ס)

**קורס וסיור בטל"מ מזרח**

במטרה להכיר מדינות בעלות חשיבות גדולה בזירה הבינ"ל והשפעה רבה על הביטחון הלאומי של ישראל, כולל הכרת דרכי החשיבה האסטרטגית המאפיינות אותן ומערכות היחסים שלהן עם ישראל, יתקיים השנה סיור לימודי בארבע מדינות מרכזיות: רוסיה, סין, הודו ודרום קוריאה. טרם הביקור יקיים תהליך חקירה מקיף במסגרת צוותית.

**דרישות הקורס**

1. השתתפות בתהליך חקירה צוותי מקיף המהווה הכנה לסיור.
2. כתיבת נייר הכנה צוותי לביקור.
3. כתיבת נייר קבוצתי מסכם לתהליך הלמידה והסיור.

**מרצה ומנחה אקדמי**: ד"ר ערן לרמן

**קורס לתואר שני המזכה בקרדטציה אקדמית** (3 שש"ס)

**פריסת שיעורים קורס מדיניות חוץ, דיפלומטיה ויחב"ל**

|  |  |  |  |  |
| --- | --- | --- | --- | --- |
| **מס"ד** | **תאריך** | **שעה** | **השיעור** | **המרצה** |
|  | 7.12.17 | 08:30-10:00 | מבוא לדיפלומטיה – הרבדים ההיסטוריים | ד"ר ערן לרמן |
|  | 10:30-12:00 | מבוא לדיפלומטיה – מה נשתנה? |
|  | 12.12.17 | 13:00-14:15 | היערכות לביקור משרד החוץ |  |
|  | 27.12.17 | 08:00-17:00 | ביקור במשרד החוץ |  |
|  | 28.12.17 | 08:30-12:00 | דיפלומטיה יהודית וציונית | ד"ר ערן לרמן |
|  | 4.1.18 | 13:00-14:15 | מו"מ מדיני | טל בקר / שלום תורג'מן/ערן עציון |
|  | 14:45-16:00 | המערכה המדינית מול הגרעין האיראני | מר בנג'י קרסנה |
|  | 18.1.18 | 08:30-10:00 | עבודת השגריר | מר רון פרושאור |
|  | 10:30-12:00 | מבוא לדיפלומטיה ציבורית | מר נועם כץ |
|  | 25.1.18 | 08:30-10:00 | מנגנוני עיצוב מדיניות חוץ וקבלת החלטות | גב' אורנה מזרחי |
|  | 10:30-12:00 | סיכום הקורס והכנה למטלת הסיום | ד"ר ערן לרמן |

**חומרי הקריאה עפ"י השיעורים:**

1. **מבוא לדיפלומטיה - הרבדים ההיסטוריים של הסדר העולמי**

קריאה:

* אבינרי שלמה (2007), מבוא, בתוך: קיסינג'ר הנרי, **דיפלומטיה**, ירושלים: שלם, עמ' י"א-ל'.

* דניס רוס (2009), **על מדינאות - כיצד לשקם את מעמדה של ארצות הברית בעולם**, תל אביב: מטר, פרק 1, עמ' 41-7.

1. **מבוא לדיפלומטיה - מה נשתנה?**

קריאה:

* פרילנד כריסטיה (2015), קריסת הסדר העולמי, **אלכסון**.

[http://alaxon.co.il/article/%D7%A7%D7%A8%D7%99%D7%A1%D7%A-%D7%94%D7%A1%D7%93%D7%A8-%D7%94%D7%A2%D7%95%D7%9C%D7%9E%D7%99/](http://alaxon.co.il/article/%D7%A7%D7%A8%D7%99%D7%A1%D7%25A-%D7%94%D7%A1%D7%93%D7%A8-%D7%94%D7%A2%D7%95%D7%9C%D7%9E%D7%99/)

* Hocking Brian (2012), Executive Summary, in: **Future of Diplomacy**, Netherland Institute of International Relations 'Clingendael', pp. 5-14.

<https://www.clingendael.nl/sites/default/files/20121030_research_melissen.pdf>

1. **הכנה לביקור במשרד החוץ**

קריאה: חומרי קריאה לקראת הביקור יופצו בנפרד

1. **ביקור במשרד החוץ**

קריאה: חומרי קריאה לקראת הביקור יופצו בנפרד

1. **מבוא לדיפלומטיה היהודית והציונית**

קריאה:

* שרת משה (1966), **בשער האומות, 1949-1946**, תל אביב: עם עובד,

עמ' 152-118.

1. **מו"מ מדיני או צבא , מודיעין ודיפלומטיה ויחסי הגומלין ביניהם במערכת הישראלית**

קריאה:

אפרים הלוי (2006), **אדם בצל**, תל אביב: מטר. עמ' 193-162.

ברון איתי (2015), **המחקר המודיעיני - בירור המציאות בעידן של תמורות ושינויים**, גלילות: המרכז למורשת המודיעין, עמ' 81-19.

<http://www.terrorism-info.org.il/Data/articles/Art_20837/114_15_681650368.pdf>

1. **איראן כיריב מדיני: תרומת ישראל למאבק האסטרטגי**

קריאה:

* Paolo Magri, Annalisa Perteghella (2015), **Iran after the Deal: The Road Ahead**, Milano: ISPI.

<http://www.ispionline.it/it/EBook/Iran_after_the_Deal.pdfedition.pdf>

1. **עבודת השגריר ודיפלומטיה ישראלית בת זמננו**

קריאה:

* Gerstman David (2016), "Israeli Diplomacy: Finding Friends in Improbable places", **The Tower**, 5.6.2016.

<http://www.thetower.org/3332-israeli-diplomacy-finding-friends-in-improbable-places/>

* שובל זלמן, אבינרי שלמה (2011), **מדיניות החוץ של ישראל בעידן של שינויים גלובליים**, הרצליה: כנס הרצליה.

<http://www.herzliyaconference.org/_Uploads/dbsAttachedFiles/Tommy.pdf>

* Danin Robert (2016), Israel among the Nations, **Foreign Affairs**, Vol. 95 No. 4.

<https://ssl.haifa.ac.il/ehost/pdfviewer/,DanaInfo=web.b.ebscohost.com+pdfviewer?vid=1&sid=4f0ca7df-06bc-46d0-8b0b-4ed5d269e5c5%40sessionmgr102&hid=128>

1. **דיפלומטיה ציבורית ועתיד ההסברה בעידן המקוון**

קריאה:

* פרימן אדי יאיר (2013), **דיפלומטיה ציבורית בשירות המדינה: מבצע 'עמוד ענן' כמקרה בוחן**,ירושלים: האוניברסיטה העברית, החוג ליחסים בינלאומיים.

<https://yachbalhuji.wordpress.com/2013/03/16/220/>

* PDAA, **About U.S. Public Diplomacy: What Public Diplomacy is and is not**.

<http://pdaa.publicdiplomacy.org/?page_id=6>

* שנער דב (2009), **דיפלומטיה ציבורית בישראל, דו"ח מחקר**, חיפה: מוסד שמואל נאמן, הטכניון, עמ' 10-31, 133-146.

<http://www.neaman.org.il/NeamanHeb/UpLoadFiles/DGallery/9418951661.pdf>

1. **מנגנוני קבלת החלטות בישראל**

קריאה:

* ארד עוזי, לימור בן-הר (2016), כיוונים למיסוד "המועצה לביטחון לאומי" ולחיזוק המערכת, בתוך: **המל"ל - המאבק להקמתה של "המועצה לביטחון לאומי"**, חבל מודיעין: כנרת, זמורה-ביתן, פרק ח', עמ' 317-274.